مالایزیا-نین پایتاختی کوالالامپور-دا تشکیل ائدیلن "2019 کوالالامپور" ذیروه توپلانتی‌سیندا چیخیش ائدن حسن روحانی دئییب:
“ایسلام دونیاسی‌نین اینکیشافی‌نین قارشی‌سیندا مدنی، ایقتیصادی و تهلوکه‌سیزلیک پروبلئم‌لری دورور. افریقانین تا باتی‌سیندان آسیانین دوغوسونون بوتون نقطه‌لرینه قدر ایسلام دونیاسی بیر چوخ تهلوکه‌لی تهدیدلرله قارشی-قارشییا قالیب. امریکانین حربی، سیاسی و ایقتیصادی هوجوم‌لاری، ایسرایلین فیلیسطین-ده کی قیرغین‌لاری و حدین‌دن آرتیق عکس-تبلیغات‌لار ایسلام دونیاسینا قارشی ان بؤیوک تهدیدلردیر.
بعضی مسلمان اؤلکه‌لردکی هرج-مرج‌لیک، ثابت‌سیزلیک خاریجی موداخیله‌لرین اؤنونو آچیب. سوریه و یمن-‌ده کی محاربه‌لر، عراق، لبنان،لیبیا و افغانیستان‌داکی خاوس یئرلی حدین‌دن فاناتیزم و خاریجی موداخیله‌لرین بیرلشمه‌سی‌نین نتیجه‌لری‌دیر. خصوصیله، یمن، افغانیستان، سوریه، لیبیا و لبنان باشدا اولماقلا، اورتا دوغوداکی پروبلئم‌لره مسئولیت داشییان و تحلیل ائدیجی سیاست یوخ‌دور.
مسلمان دونیاسینداکی پروبلئم‌لری حل ائتمک اوچون قارشی‌لیق‌لی دیالوق، ایسلاما خوش موناسیبت و اؤلکه‌لرین میللی اگمنلیگینه حؤرمت موحیطی تامین ائدیلمه‌لی‌دیر.
واشینگتون طرفیندن تطبیق اولونان تک طرف‌لی ایقتیصادی تحریم لر غیری-قانونی‌دیر. ایقتیصادی تحریم لر امریکانین هگمون پلان‌لارینی داوام ائتدیرمه‌سی اوچون بیر واسیطه حالینا گلیب. دونیا ایقتیصادیاتی‌نین امریکا ایقتیصادی سیستمیله قاریشماسی، میللی و قلوبال ایقتیصادیاتین دو‌لارا تابع اولماسی امریکانین باش‌لیجا مقصدی اولوب. ایسلام اؤلکه‌لری دو‌لارین قلوبال ایقتیصادیات‌داکی اگمنلیگی‌نین قارشی‌سینی آلماق اوچون بیر یول تاپما‌لی‌دیر. آخی ایسلام اؤلکه‌لری ایقتیصادی باخیمدان بیر-بیرینی تاماملایا بیلر.
ایسلام اؤلکه‌لری آراسیندا بانک چیلق و مالیه موضوع لاری اوچون خصوصی مکانیزم‌لرین یارادیلماسی، قارشی‌لیق‌لی تیجارتین میللی پول واحیدلریله دؤوریه‌سی و آزاد تیجارت موقاویله‌لری‌نین ایمضالانماسی کیمی موضوع لار ایقتیصادیات متخصص‌لری طرفیندن ایره‌لی سورولمه‌لی و قیمتلندیریلمه‌لی‌دیر."
